# Charles Dickens

### A Wikipédiából, a szabad lexikonból.

Charles Dickens

Charles John Huffam Dickens (Portsmouth, 1812. február 7. – Higham, 1870. június 9.) angol író. Egyesek szerint a Viktoriánus-kor legnagyobb írója, és az angol nyelv minden idők legkiválóbb művelője. Írásainak népszerűségét mutatja, hogy napjainkig minden műve folyamatosan kapható.

## [szerkesztés] Élete

Dickens Hampshire-ben született, ötévesen költözött Kentbe, 10 évesen Londonba a családjával. A korai évei szépen, jómódban teltek, sokat olvasott, különösen a pikareszk regényeket szerette. Azonban amikor tizenkét éves lett, apja, a tengerészeti pénztár kistisztviselője, eladósodott és börtönbe került. Dickens egy fénymáz műhelyben kezdett dolgozni. Gyermekkori élményei, a látott nyomor visszatérő elemeivé váltak regényeinek. Heti hat shillingből tartotta el magát és támogatta családját.

Pár évvel később a család anyagi helyzete egy örökségnek köszönhetően ismét jobbra fordult, elhagyhatták az adósok börtönét, de Dickens anyja nem vette őt egyből ki a műhelyből, amit a fiú soha nem bocsátott meg neki. Ügyvédbojtárkodás és egy gyorsírói állás után újságíró lett, parlamenti vitákról tudósított, és járta az országot a választási kampányok időszakában. Huszonnégy éves korában jelent meg első regénye, a Pickwick Klub, amellyel azonnal nevet szerzett magának.

1836. április 2-án feleségül vette Catherine Thompson Hogarth-ot, aki tizenöt év alatt tíz gyereket szült neki. 1842-ben együtt Amerikába utaztak, az utat az Amerikai jegyzetek című leírás örökíti meg. Dickens három újság számára írt, az egyiknél szerkesztőként is dolgozott 1839-ig. 1856-ra annyi pénzt gyűjtött össze, hogy megvehette a Gad's Hill Place nevű villát Kentben, melyről gyerekkora óta álmodozott.

1858-ban Dickens és felesége szétköltöztek. A válás akkoriban skandalum számba ment volna, és Dickens haláláig gondoskodott a feleségéről. A szakítás hátterében többek között alighanem Ellen Teman színésznő állt, aki feltételezhetően Dickens szeretője volt.

1865. június 9-én Dickens a Staplehurst vonatszerencsétlenség túlélői között volt. Egy pályafelújítás miatt a vonat kisiklott egy hídon és a vagonok a patakba potyogtak. Dickens első osztályon utazott a szerelvény elején, az ő vagonja nem zuhant a mélybe. Sértetlenül megúszta az incidenst, de a lelkében mély nyomott hagyott az eset. Ezt követően már csak egy regényt fejezett be, a Közös barátunkat. Idejét főleg nyilvános felolvasásai töltötték ki.

A szerencsétlenség ötéves évfordulóján hunyt el otthonában. Kívánsága ellenére (miszerint a rochesteri katedrálisban temessék el) a Westminster-apátságban helyezték örök nyugalomra.

## [szerkesztés] Művei

- A Pickwick klub, (The Pickwick Papers) (1836); ford. Hevesi Sándor
- Twist Olivér, (Oliver Twist) (1837–1839); ford. Ottlik Géza
- Nicholas Nickleby élete és kalandjai, Nicholas Nickleby (1838–1839); ford. Guthi Erzsébet
- Ódon régiségek boltja (The Old Curiosity Shop) (1840–1841)
- (Barnaby Rudge) (1841)
- Karácsonyi ének (A Christmas Carol) (1843); ford. Benedek Marcell
- (The Chimes) (1844)
- (The Cricket on the Hearth) (1845)
- (The Battle of Life) (1846)
- Martin Chuzzlewit élete és kalandjai, Martin Chuzzlewit (1843–1844)
- Dombey és fia, (Dombey and Son) (1846–1848); ford. Bartos Tibor
- Copperfield Dávid, (David Copperfield) (1849–1850); ford. Ottlik Géza
- Örökösök (Bleak House) (1852–1853); ford. Ottlik Géza
- Nehéz idők, (Hard Times) (1854)
- Kis Dorrit, (Little Dorrit) (1855–1857); ford Bizám Lenke
- Két város regénye, (A Tale of Two Cities) (1859); ford. Karinthy Frigyes
- Szép remények, (Great Expectations) (1860–1861); ford. Bartos Tibor
- Közös barátunk, (Our Mutual Friend) (1864–1865)
- (The Mystery of Edwin Drood) (befejezetlen) (1870)

A lap eredeti címe "http://hu.wikipedia.org../../../c/h/a/Charles_Dickens_e77a.html"

Kategória: Angol írók

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- বাংলা
- Bosanski
- Català
- Česky
- Cymraeg
- Dansk
- Deutsch
- Esperanto
- Español
- Eesti
- Suomi
- Français
- Gàidhlig
- Galego
- עברית
- Hrvatski
- Bahasa Indonesia
- Ido
- Íslenska
- Italiano
- 日本語
- ქართული
- 한국어
- Lietuvių
- Latviešu
- Bahasa Melayu
- Nederlands
- Norsk (bokmål)
- Occitan
- Polski
- Português
- Română
- Русский
- Simple English
- Slovenčina
- Shqip
- Српски / Srpski
- Svenska
- தமிழ்
- ไทย
- Türkçe
- اردو
- 中文